Diari Oficial de la Generalitat Valenciana


Sumari del DOGV 7319, del 17-07-2014 (2014/6505)

Notificació de la sentència dictada en el procediment de guarda i custòdia número 701/2013.
-------------------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6505


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 701/2013. [2014/6505]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliments fill menor no matrimonial no consensuat 000701/2013, seguides a instàncies de Paola Farucci Morales contra Walther Sgambella, en situació de rebel·lia, en les quals, en data 11 de juny de 2014, s'ha dictat sentència la part dispositiva de la qual diu així:  
  
«Dispositiva  
Estime la demanda plantejada per Paola Farucci Morales contra Walther Sgambella, declarat en rebel·lia; ha sigut part el ministeri fiscal, i procedix adoptar les mesures definitives següents respecte dels fills comuns, R i G. S. F.:  
1. Ambdós progenitors ostentaran la pàtria potestat sobre els menors, si bé s'atribuïx a la demandant la guàrdia i custòdia dels fills menors.  
2. Se suspén el dret de visites del demandat amb els seus fills, fins que este sol·licite la represa, moment a partir del qual, a falta d'acord entre les parts, el pare podrà visitar els menors en presència de sa mare, diumenges alterns fins a les 20.00 hores, i avisarà a la progenitora amb una setmana d'antelació.  
3. El pare haurà d'abonar en concepte de contribució als aliments dels menors la quantitat de 200 euros mensuals per cada un dels seus fills (400 - en total), quantitat que ingressarà en el compte que designe la demandant dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística; així mateix, el demandat contribuirà als gastos extraordinaris necessaris i urgents dels fills comuns, i abonarà la mitat de què s'acrediten i de què pacten les parts.  
Tot això sense fer una especial condemna en les costes d'este procediment.  
Contra este resolució es pot interposar recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i s'acompanyarà resguard que acredite haver efectuat el depòsit de 50 euros en el compte de depòsits i consignacions d'este Jutjat, obert en el Banesto: 0030; oficina: 3072; d. c.: 20; compte del Jutjat: 0157544892; en descripció: 1193-0000-02 - número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, esta és la meua sentència, que pronuncie, mane i firme.»  
  
I perquè valga de notificació en forma al demandat, Walther Sgambella, en situació de rebel·lia i parador ignorat, expedisc i firme este edicte.  
  
València, 9 de juliol de 2014.- La secretària judicial: Alicia Ordeig Rabadán.